หุ้นปิดลบ 6.52 จุด
SET ปิดช่วงบ่ายที่ระดับ 759.02 จุด ลดลง 6.52 จุด(-0.85%) มูลค่าการซื้อขาย 27,523.09 ล้านบาท
18 มี.ค. 2553

SET ปิดช่วงบ่ายที่ระดับ 759.02 จุด ลดลง 6.52 จุด(-0.85%) มูลค่าการซื้อขาย 27,523.09 ล้านบาท
นักวิเคราะห์ฯเผยตลาดหุ้นไทยวันนี้รับแรง take profit หลังปรับขึ้นไปมาก และถึงเป้าของหลายนักวิเคราะห์ฯที่มองไว้ 765 จุด ตลาดบ้านเราตอนนี้เริ่มไม่ให้น้ำหนักต่อปัจจัยการเมืองแล้ว ส่วนปัจจัยนอกประเทศอยู่ในเกณฑ์ดี จากเศรษฐกิจในภูมิภาคเอเชียที่ทยอยประกาศออกมาอย่างแข็งแกร่ง พรุ่งนี้ตลาดฯยังมีลุ้นขึ้นต่อ จาก Flow ที่ยังไหลเข้า พร้อมให้แนวรับ 750 แนวต้าน 780 จุด
ตลาดหลักทรัพย์ปิดตลาดช่วงบ่ายวันนี้ที่ระดับ 759.02 จุด ลดลง 6.52 จุด(-0.85%) มูลค่าการซื้อขาย 27,523.09 ล้านบาท
การซื้อขายหุ้นวันนี้ ดัชนีหุ้นไทยแกว่งตัวทั้งในแดนบวก-ลบ โดยขยับขึ้นแตะจุดสูงสุดของวันที่ระดับ 769.79 จุด ส่วนดัชนีจุดต่ำสุดของวันอยู่ที่ 759.02 จุด
ส่วนหลักทรัพย์เปลี่ยนแปลงวันนี้ เพิ่มขึ้น 148 หลักทรัพย์ ลดลง 211 หลักทรัพย์ และไม่เปลี่ยนแปลง 115 หลักทรัพย์
น.ส.จิตรา อมรธรรม ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้รับแรง take profit หลังจากที่ได้ปรับตัวขึ้นไปมาก และถึงเป้าหมายของหลายนักวิเคราะห์ฯที่มองไว้ที่ 765 จุด หลังจากตลาตอนนี้เริ่มไม่ให้น้ำหนักต่อปัจจัยทางการเมืองแล้ว
ส่วนปัจจัยจากภายนอกประเทศอยู่ในเกณฑ์ที่ดี จากประเด็นเศรษฐกิจในแถบภูมิภาคเอเชียที่ทยอยประกาศออกมาก็แข็งแกร่ง เพียงแต่เวลานี้เริ่มมองกันว่าค่าเงินหยวนเมื่อไรจะแข็งค่า เพราะความเป็นจริงหากประเทศใดเศรษฐกิจดี ค่าเงินของประเทศนั้น ๆ ก็ควรจะแข็งค่า
แนวโน้มการลงทุนในวันพรุ่งนี้(19 มี.ค.)น.ส.จิตรา กล่าวว่า ตลาดหุ้นไทยยังมีโอกาสไปต่อได้ โดยมองจาก Fund Flow ที่ยังไหลเข้าต่อเนื่อง แม้ว่าจะแผ่วลงไปบ้างก็ตาม แต่เท่าที่ดูหุ้นขนาดใหญ่ก็ยังแข็งแกร่งอยู่ พร้อมให้แนวรับ 750 จุด แนวต้าน 780 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          TCAP   มูลค่าการซื้อขาย 3,219.88 ล้านบาท ปิดที่  23.80 บาท เพิ่มขึ้น  0.90 บาท          PTT    มูลค่าการซื้อขาย 1,750.18 ล้านบาท ปิดที่ 247.00 บาท ลดลง   3.00 บาท          PTTCH  มูลค่าการซื้อขาย 1,203.34 ล้านบาท ปิดที่  84.75 บาท เพิ่มขึ้น  0.75 บาท          PTTEP  มูลค่าการซื้อขาย 1,170.28 ล้านบาท ปิดที่ 146.50 บาท ลดลง   1.50 บาท          CPF    มูลค่าการซื้อขาย 1,024.82 ล้านบาท ปิดที่  13.00 บาท เพิ่มขึ้น  0.20 บาท